ananddey/assamese-wiki-corpus huggingface dataset:
মনোযৌন বিকাশ

মনোযৌন বিকাশ হ'ল ব্যক্তিত্বৰ ক্ৰমবিকাশ সম্পৰ্কে বিশ্ববিখ্যাত মনোবিজ্ঞানী চিগ্‌মণ্ড ফ্ৰয়েডে আগবঢ়োতা এক বৈপ্লৱিক তত্ত্ব। ফ্ৰয়েডৰ মতে মানুহৰ ব্যক্তিত্ব বিকাশ সৰ্বমুঠ পাঁচটা স্তৰৰ মাজেদি সম্পূৰ্ণ হয়। এই স্তৰকেইটা হৈছে ক্ৰমে-
মৌখিক অৱস্থা (oral stage),
পায়ু অৱস্থা (anal stage),
শিশ্না অৱস্থা (phallic stage),
সুপ্তযৌন অৱস্থা (latency stage),
উপস্থ অৱস্থা (genital stage)।

ফ্ৰয়ডৰ বিশ্বাস কৰিছিল যে যদি মানুহৰ যৌন বাসনাবোৰ ভালদৰে পূৰ্ণ নহয়, তেনেহ'ল মানুহৰ ব্যক্তিত্বৰ বিকাশত বাধা আহি পৰে।সেয়ে তেওঁ মানুহৰ ব্যক্তিত্বৰ বিকাশৰ স্তৰবোৰক মনোযৌন বিকাশ বুলি নামাকৰণ কৰিছিল। ফ্ৰয়ডে মনোযৌন বিকাশ তত্ত্বৰ দ্বাৰা প্ৰমাণ কৰিছিল যে প্ৰাপ্তবয়স্ক ব্যক্তিৰ দৰে শিশুৰো যৌন অনুভূতি থাকে। শৈশৱকালত নিজ দেহৰ যৌন-সংবেদী অঞ্চলবোৰৰ সুখদায়ক অনুভূতিয়ে শিশুক যৌন-তৃপ্তি দিয়ে। শৈশৱ যৌনতাক ফ্ৰয়ডে আত্ম-ৰতি (Auto-Erotism) বুলি অভিহিত কৰিছিল।

তথ্য সংগ্ৰহ

শ্ৰেণী:মনোবিজ্ঞান
জগদীশ চন্দ্ৰ বসু

জগদীশ চন্দ্ৰ বসু (, ৩০ নৱেম্বৰ ১৮৫৮ – ২৩ নৱেম্বৰ ১৯৩৭) আছিল ক্ৰমান্বয়ে এগৰাকী জীৱবিজ্ঞানী, পদাৰ্থ বিজ্ঞানী, উদ্ভিদ বিজ্ঞানী আৰু কল্প বিজ্ঞান লেখক।

উদ্ধৃতিসমূহ

তুমি আজি ভালকৈ কৰা কাম— একেবাৰে সৰু হ'লেও ভৱিষ্যতে কিবা নহয় কিবা কামত আহিব‌ই।
প্ৰকৃত ছাত্ৰই কেতিয়াও খ্যাতি, ক্ষমতা নাইবা আমোদ নিবিচাৰে৷ তেওঁ বিচাৰে কেৱল জ্ঞান আৰু সত্য৷ সত্য আৱিষ্কাৰ কৰিবৰ বাবে তেওঁ সকলো কৰিবলৈ সাজু৷
অমৰত্বৰ বীজ চিন্তাতহে, বিত্তত নহয়৷
জীৱিত আৰু মৃতৰ মাজত পাৰ্থক্য কি? যি জীৱিত, তাক চুই দিলে সি লৰচৰ কৰে, কেৱল লৰচৰ কৰিয়েই ক্ষান্ত নাথাকে, বৰং সি জীয়াই থকাৰ প্ৰমাণ দেখুৱায়৷ কিন্তু যিসকল মৃতপ্ৰায়, সেইসকলক চুই দিলে, নিস্তেজভাবে লৰচৰ কৰে৷ যিসকলৰ সঁচাকৈ মৃত, সিয়ে কোনো উত্তৰ নিদিয়ে৷
হিৰণ্যকশিপুৰ দ্বাৰা হৰিনাম উচ্চাৰণ কৰোৱা সম্ভৱ হ’ব পাৰে৷ কিন্তু ইংৰাজৰ দ্বাৰা বাংলা অথবা সংস্কৃত কওৱাটো একেবাৰে অসম্ভৱ৷
শূন্য হতে আহিছিলোঁ, শূন্য হাতেই উভতি যাম৷ ইয়াৰ মাজতে যদি কিবা হয় তেন্তে সেয়া দেৱতাৰ আশীৰ্বাদ বুলি গ্ৰহণ কৰিম৷
অগ্নিদগ্ধ নহ’লে সোণৰ পৰীক্ষা সম্ভৱ নহয়। মানুহো অগ্নিৰ দ্বাৰা পৰীক্ষিত হয়। প্ৰলয়কালত পৃথিবীৰ ক্ষুদ্ৰ ক্ষুদ্ৰ বাসনা আৰু বন্ধন মকৰা-জালৰ আঁহৰ দৰে ছিন্ন হৈ যায়; বীৰপুৰুষসকলে তেতিয়াই মুক্ত হৈ নিজৰ প্ৰকৃত ৰূপ প্ৰকাশ কৰে৷
গছ কটা আপোনাৰ নখ কটাৰ দৰে নহয় কিন্তু ই শ্বাস-প্ৰশ্বাস কটাৰ দৰে।

উৎস

শ্ৰেণী:ভাৰতীয় জীৱবিজ্ঞানী
শ্ৰেণী:ভাৰতীয় পদাৰ্থ বিজ্ঞানী
শ্ৰেণী:ভাৰতীয় উদ্ভিদ বিজ্ঞানী
শ্ৰেণী:মৃত ব্যক্তি
লক্ষীমপুৰ সাহিত্য সভা

লক্ষীমপুৰ সাহিত্য সভা উত্তৰ লক্ষীমপুৰ সাহিত্য সভা নামেৰে অসম সাহিত্য সভা প্ৰতিষ্ঠা হোৱাৰ পূৰ্বে অৰ্থাৎ ১৯১২ চনত গঠিত হয় । ইয়াৰ প্ৰতিস্থাপক সভাপতি আছিল নীলকণ্ঠ গোহাঞিবৰুৱা আৰু সম্পাদক আছিল ডম্বৰুধৰ গগৈ৷ পিছত ই “লক্ষীমপুৰ জিলা সাহিত্য সভা’’ নামেৰে পৰিচিত হয়৷ তেতিয়াৰ পৰা অসম সাহিত্য সভাৰ দ্বিতীয় স্তৰৰ শাখা হিচাপে প্ৰায় ৪৫টা শাখাৰে লক্ষীমপুৰ জিলা সাহিত্য সভাই কাম কৰি আছে৷

ইতিবৃত্ত

অসম সাহিত্য সভা গঠন হোৱাৰ পূৰ্বে ১৯১২ চনতেই [পদ্মনাথ গোহাঞিবৰুৱা]]ৰ ভাতৃ নীলকণ্ঠ গোহাঞিবৰুৱা, পানীন্দ্ৰ গগৈ, ডম্বৰুধৰ গগৈৰ আদিৰ নেতৃত্বত “উত্তৰ লক্ষীমপুৰ সাহিত্য সভা’’ গঠিত হৈছিল৷ নীলকণ্ঠ গোহাঞিবৰুৱা আছিল প্ৰতিষ্ঠাপক সভাপতি৷ তেওঁৰ পিছত এই দায়িত্ব বহন কৰিছিল, সৰ্বেশ্বৰ বৰুৱা৷ তাৰপিছত, ১৯১৭ চনত অসম সাহিত্য সভা গঠিত হয়৷ প্ৰথমাৱস্থাত অসম সাহিত্য সভা দুতৰপীয়া আছিল৷ পিছত ই তিনিতৰপীয়া অৰ্থাৎ শাখা, জিলা আৰু কেন্দ্ৰীয় এনেকুৱা স্তৰৰ হৈছেগৈ৷ ১৯৮২ চনত লক্ষীমপুৰ জিলা সাহিত্য পৰিষদ গঠন কৰা হয়৷ ১৯৮৪-৮৫ চনত পৰিষদৰ ঠাইত সভা নামেৰে নামকৰণ কৰাৰ সিদ্ধান্ত কৰি “লক্ষীমপুৰ জিলা সাহিত্য সভা’’ কৰা হয়৷ তেতিয়াৰে পৰা লক্ষীমপুৰ জিলা সাহিত্য সভাৰ সভাপতিসকল আছিল:

তথ্য সূত্ৰ

শ্ৰেণী:অসম সাহিত্য সভা
আৰ বানুমাথি

আৰ বানুমাথি (; জন্ম: ২০ জুলাই ১৯৫৫) হৈছে ভাৰতৰ উচ্চতম ন্যায়ালয়ৰ এজন প্ৰাক্তন ন্যায়াধীশ।[ তেওঁ তামিলনাডুৰ আৰু ভাৰতৰ উচ্চতম ন্যায়ালয়ৰ ন্যায়াধীশ হোৱা ষষ্ঠগৰাকী মহিলা। ইয়াৰ পূৰ্বে তেওঁ ঝাৰখণ্ড উচ্চ ন্যায়ালয়ৰ মুখ্য ন্যায়াধীশ[3] আৰু মাদ্ৰাজ উচ্চ ন্যায়ালয়ৰ ন্যায়াধীশ হিচাপে কাৰ্যনিৰ্বাহ কৰিছিল। and judge of the Madras High Court. তেওঁ ঔৰংগাবাদৰ মহাৰাষ্ট্ৰ ৰাষ্ট্ৰীয় আইন বিশ্ববিদ্যালয়ৰ চ্যান্সেলৰ হিচাপেও কাৰ্যনিৰ্বাহ কৰিছিল।

কৰ্মজীৱন

বানুমাথিয়ে ১৯৮৮ চনত প্ৰত্যক্ষ নিযুক্তি জিলা ন্যায়াধীশ হিচাপে তামিলনাডু উচ্চ ন্যায়িক সেৱাত যোগদান কৰে। অধিবেশনৰ ন্যায়াধীশ হিচাপে তেওঁ ১৯৯৫–৯৬ চনত কইম্বাটুৰ জিলাৰ চিন্নামপথীত বিশেষ কাৰ্যকৰী বাহিনীৰ দ্বাৰা আৰক্ষীৰ অতিৰিক্ততাৰ সন্দৰ্ভত এজন ব্যক্তিৰ আয়োগৰ নেতৃত্ব দিছিল।

২০০৩ চনৰ এপ্ৰিল মাহত তেওঁক তাৰ পিছত মাদ্ৰাজ উচ্চ ন্যায়ালয়ৰ ন্যায়াধীশ হিচাপে উন্নীত কৰা হয়। তেখেতে জল্লিকাট্টু নিষিদ্ধ কৰাৰ গোচৰটোৰ সৈতে মোকাবিলা কৰিছিল। ২০১৩ চনৰ নৱেম্বৰ মাহত তেওঁক ঝাৰখণ্ড উচ্চ ন্যায়ালয়লৈ বদলি কৰা হয় আৰু একে সময়তে সেই আদালতৰ মুখ্য ন্যায়াধীশ হিচাপে নিযুক্তি দিয়া হয়। ২০১৪ চনৰ আগষ্ট মাহত তেতিয়াৰ মুখ্য ন্যায়াধীশ আৰ এম লোধাৰ নেতৃত্বত গঠিত কলেজিয়ামে এই পদৰ বাবে তেওঁৰ নাম পৰামৰ্শ দিয়াৰ পিছত তেওঁক ভাৰতৰ উচ্চতম ন্যায়ালয়লৈ উন্নীত কৰা হয়। দেশৰ সৰ্বোচ্চ আদালতলৈ উন্নীত হোৱা তেওঁ দ্বিতীয়গৰাকী মহিলা ন্যায়াধীশ।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ন্যায়াধীশ
শ্ৰেণী:তামিলনাডুৰ ব্যক্তি
শ্ৰেণী:ভাৰতৰ মহিলা ন্যায়াধীশ
শতানন্দ (ঋষি)

শতানন্দ এগৰাকী বৈদিক ঋষি আৰু প্ৰাচীন মিথিলাৰ জনক ৰজাৰ দৰবাৰত প্ৰধান পুৰোহিত আছিল। বাল্মীকি ৰামায়ণত তেওঁক মহৰ্ষি গৌতম আৰু দেৱী অহল্যাৰ জ্যেষ্ঠ পুত্ৰ হিচাপে উল্লেখ কৰা হৈছে।

ব্যুৎপত্তিবিজ্ঞান

শতানন্দ হৈছে শত আৰু আনন্দ দুটা পদ থকা সংস্কৃতৰ যৌগিক শব্দ। প্ৰথম পদ শত অৰ্থ শত আৰু ভাল। আৰু দ্বিতীয় পদ আনন্দৰ অৰ্থ হ'ল যিয়ে আনন্দ কৰে।

বিৱৰণ

ৰামায়ণত শতানন্দ ৰজা জনকৰ দৰবাৰৰ সদস্য আছিল। তেওঁক ৰজা জনকৰ কুলগুৰু বুলি উল্লেখ কৰা হৈছে। তেওঁ ৰজা জনকৰ দৰবাৰত প্ৰধান পুৰোহিত আৰু ধৰ্ম উপদেষ্টা আছিল। তেওঁ ৰজা জনকক ধৰ্মীয় আচাৰ-ব্যৱহাৰ আৰু দৰ্শনৰ বিষয়ে শিকাইছিল। এবাৰ যেতিয়া মিথিলা ৰাজ্যত ডাঙৰ দুৰ্ভিক্ষ হৈছিল, তেতিয়া গুৰু শতানন্দই ৰজা জনক পৰামৰ্শ দিছিল যে তেওঁ নিজে পথাৰত হাল জুৰিলে সমস্যাটো সমাধান হ'ব পাৰে। তেওঁক ৰজা জনকে ৰাজকুমাৰী সীতাৰ শিক্ষক হিচাপেও নিযুক্তি দিয়ে। কোৱা হয় যে তেওঁ যোগৰ অভ্যাসৰ বাবে উজ্জ্বল আছিল। তেওঁ গুৰু বিশ্বমিত্ৰৰ মহত্ত্বৰ কাহিনীও ভগৱান ৰাম আৰু লক্ষ্মণৰ আগত বৰ্ণনা কৰিছিল।

তথ্যসূত্ৰ

শ্ৰেণী:ঋষি
শ্ৰেণী:ৰামায়ণৰ চৰিত্ৰ
অনুপ্ৰেৰণা (সফল, শান্তিপূৰ্ণ আৰু সুখী জীৱনৰ বাবে)

অনুপ্ৰেৰণা (সফল, শান্তিপূৰ্ণ আৰু সুখী জীৱনৰ বাবে) অসমীয়া ভাষাত ৰচিত এখন অনুপ্ৰেৰণামূলক গ্ৰন্থ। গ্ৰন্থখনৰ লেখক পলাশ কলিতা।

উদ্ধৃতি

সফলতা হৈছে এক যাত্ৰা, সফলতা লক্ষ্যস্থান নহয়।
অনুপ্ৰেৰণা হৈছে এক আন্তৰিক উপলব্ধি।
আপুনি নিজক লৈ আপোনাৰ মনত যিখন প্ৰতিচ্ছবি আঁকে বা যি ধাৰণাৰ সৃষ্টি কৰি লয় সেইমতেই আপোনাৰ জীৱনটো পৰিচালিত হয় তথা সেইমতেই জীৱন গঢ় লয়।
আলুক যদি আমি ঠাণ্ডা পানীত ৰাখি থওঁ তেতিয়া ই একেদৰেই থকিব। কিন্তু যেতিয়া আলুটোক আমি গৰম পানীত সুমুৱাই দিম তেতিয়াই ই স্বকীয়তা হেৰুৱাই পেলায়। ইয়াক পিটিকিব ফেনেকিব পৰা হয়। ইয়াৰ বিপৰীতে কিন্তু চেনিৰ আচৰণ হয় বেলেগ। চেনিক যেতিয়া গৰম পানীত পেলাই দিয়া হয় তেতিয়া ই পানীখিনিৰ লগত মিহলি হৈ গৈ পনিখিনিকে সলনি কৰি পেলায়। গতিকে আমিও জীৱনটো উপভোগ কৰিবলৈ হ'লে চেনি হ'বলৈ যত্ন কৰিব লাগিব। অৰ্থাৎ জীৱনৰ অনাকাংক্ষিত পৰিস্থিতিবোৰত আলুৰ নিচিনাকৈ সিজি পিটিকা হোৱাৰ পৰিৱৰ্তে চেনিৰ নিচিনাকৈ পৰিস্থিতিটোৰ লগত মিলি গৈ তাক এক নতুন ৰূপ দিব পাৰিব লাগিব।
আমি যেতিয়া লাহে লাহে নতুনকৈ খোজ কাঢ়িবলৈ শিকোঁ আৰু লাহে লাহে খোজকাঢ়ি গৈ চকী বা মেজ এখনত খুন্দা খাই বাগৰি পৰি কান্দিবলৈ লওঁ, তেতিয়া মা-দেউতা, পৰিয়াল বা সমাজৰ আন কোনো লোকে কি কৰে বাৰু। চকীখন বা টেবুলখনত চাপৰ এটা মাৰি এইটো বুজাবলৈ চেষ্টা নকৰে জানো যে চকী বা মেজখনত লাগি পৰি যোৱা বাবে বা আঘাত পোৱা বাবে শিশুটোৰ একো দোষ নাই, দোষটো কেৱল চকী বা মেজখনৰহে৷ কাৰণ সেইখন অহা যোৱা বাটত ৰাখি থোৱা হৈছে৷ তেতিয়া আমাক এইটো শিকোৱা হয়নে যে চকীখনত খুন্দা নোখোৱাকৈ ফালৰি কাটি যোৱাৰ দায়িত্বটো আমাৰ নিজৰ।

উৎস

শ্ৰেণী:অসমীয়া গ্ৰন্থ
২ আগষ্ট

আজিৰ দিনত ঘটা কেইটামান উল্লেখযোগ্য ঘটনা-

উল্লেখযোগ্য ঘটনাৱলী

১৮৩১ - নেডাৰলেণ্ডৰ সেনাই দহ দিনৰ বাবে বেলজিয়াম দখল কৰে।
১৮৫৮ - ব্ৰিটিছ চৰকাৰে গবৰ্ণমেণ্ট অফ ইণ্ডিয়া এক্ট প্ৰয়োগ কৰে।
১৯৩৪ - হিটলাৰ জাৰ্মান সৈন্য় বাহিনীৰ মুখ্য় সেনাধিপতি হয়।
১৯৬৬ - নাৰায়ণপুৰ মহাবিদ্যালয়ক মাধৱদেৱ মহাবিদ্যালয় নামেৰে নামকৰণ কৰা হৈছিল।
১৯৮৭ - বিশ্বনাথন আনন্দই জুনিয়ৰ ডবা চেম্পিয়নত জয়লাভ কৰে।
১৯৯০ - ইৰাকে কুয়েটৰ ওপৰত আক্ৰমণ কৰে।
১৯৯৯ - অসমৰ গাইশাল ৰেল দুৰ্ঘটনাত ২৮৫জন লোক নিহত হৈছিল।

জন্ম

১৮৬১ - আচাৰ্য প্ৰফুল্ল চন্দ্ৰ ৰায়, ভাৰতীয় ৰসায়নবিদ আৰু শিক্ষাবিদ। (মৃত্যু ১৯৪৪)
১৮৬৮ - গ্ৰীচৰ ৰজা কনষ্টেটাইন প্ৰথম জন্ম হৈছিল।
১৮৭৬ - পিঙ্গলি ভেংকয়া, ভাৰতৰ স্বাধীনতা সংগ্ৰামী আৰু আধুনিক ভাৰতীয় জাতীয় পতাকাৰ জন্মদাতা।
১৮৭৭ - বৰিশংকৰ শুক্লাৰ, ভাৰতীয় আইনজ্ঞ আৰু ৰাজনীতিবিদ। (মৃত্যু ১৯৬৫)
১৯২২ - উদ্যোগপতি গংগা প্ৰসাদ বিৰলাৰ জন্ম হৈছিল।
১৯৩৩ - যতীন গোস্বামী, অসমীয়া নৃত্যশিল্পী আৰু নৃত্য পৰিচালক।
১৯৫৯ - কীৰ্তি মেনন, দক্ষিণ আফ্ৰিকা জোহান্সবাৰ্গৰ এগৰাকী লেখিকা, কৰ্মী আৰু শিক্ষাবিদ।
১৯৬৫ - ৰবাৰ্ট বিলট, আমেৰিকান পৰিৱেশ অধিবক্তা।
১৯৭৯ - দেৱী শ্ৰী প্ৰসাদ, ভাৰতীয় সংগীত গীতিকাৰ, কণ্ঠশিল্পী আৰু পৰিচালক।
১৯৯০ - অমৃতা সুৰেশ, ভাৰতীয় কণ্ঠশিল্পী, কম্পজাৰ, গীতিকাৰ আৰু ৰেডিঅ' জ'কি।

মৃত্যু

১৮৫৯ - আমেৰিকাৰ শিক্ষাবিদ হ'ৰেচ মেন (ইংঃ Horace Mann)।
১৯২২ - আলেকজেণ্ডাৰ গ্ৰাহাম বে'ল, স্কটিছ বিজ্ঞানী আৰু উদ্ভাবক।
১৯৮০ - ৰামকিঙ্কৰ বেইজ, ভাৰতীয় বঙালী ভাস্কৰ্যশিল্পী।
১৯৯৭ - উইলিয়াম এছ বাৰ’জ, আমেৰিকাৰ বিট আন্দোলনৰ চুটিগল্পকাৰ আৰু ঔপন্যাসিক।
২০১০ - ভাৰতীয় চিনেমা জগতৰ এগৰাকী চৰিত্ৰ অভিনেতা কমল কাপুৰৰ মৃত্যু হয়।

দিৱস

গণতন্ত্ৰ দিৱস (উত্তৰ মেচিডনিয়া)।
বিশ্ব স্বাস্থ্য সংস্থা(WHO) আৰু ৰাষ্ট্ৰসংঘৰ শিশুৰ নিধিৰ (UNICEF)ৰ বিশ্ব মাতৃদুগ্ধ পান সপ্তাহৰ দ্বিতীয় দিন। (১ আগষ্টৰ পৰা ৭ আগষ্টলৈ)

বাহ্যিক সংযোগ

শ্ৰেণী:আগষ্ট
শ্ৰেণী:ইংৰাজী বৰ্ষপঞ্জীৰ দিন
অৰুন্ধতী নাগ

অৰুন্ধতী নাগ (; জন্ম:ৰাও; ১৯৫৫/১৯৫৬) এগৰাকী ভাৰতীয় অভিনেত্ৰী। ২৫ বছৰতকৈও অধিক সময় ভাৰতৰ বহুভাষিক থিয়েটাৰৰ সৈতে জড়িত হৈ আছে, প্ৰথমে মুম্বাইত, য'ত তেওঁ ইণ্ডিয়ান পিপলছ থিয়েটাৰ এছ'চিয়েচন (আইপিটিএ)ৰ সৈতে জড়িত হৈছিল আৰু গুজৰাটী, মাৰাঠী, আৰু হিন্দী থিয়েটাৰৰ বিভিন্ন প্ৰডাকচন কৰিছিল। পিছলৈ বাংগালুৰুত তেওঁ কানাড়া, তামিল, মালয়ালম আৰু ইংৰাজী ভাষাতো থিয়েটাৰ কৰিছিল ।

কেইবছৰমান তেওঁ কৰ্ণাটকৰ চিন্তামণিতে থাকিল।

কানাড়া অভিনেতা-পৰিচালক শংকৰ নাগৰ (১৯৮০–১৯৯০) সৈতে তেওঁৰ বিবাহৰ পিছত বাংগালুৰুত থিয়েটাৰৰ সৈতে তেওঁৰ সম্পৰ্ক অব্যাহত থাকে, য’ত তেওঁ কানাড়া ভাষাত কেইবাখনো নাটকত অভিনয় কৰে। ইয়াৰ ভিতৰত আছে- গিৰীশ কৰ্নাডৰ “অঞ্জু মল্লিগে’, বিখ্যাত নাটক ৱেইট আনটিল ডাৰ্ক ওপৰত আধাৰিত “২৭ মাৱলী চাৰ্কিল”, , “সন্ধ্যা ছায়া” (জয়ন্ত দলভি), গিৰীশ কৰ্নাডৰ “নাগমণ্ডল”, আৰু বাৰ্টল্ট ব্ৰেখটৰ “মাডাৰ কাৰেজ” (হুলাগুৰু হুলিয়াভাৰ ভূমিকাত)। ইয়াৰ উপৰিও তেওঁ কেইবাখনো কানাড়া চিনেমাত কাম কৰিছিল, যেনে- “এক্সিডেণ্ট” (১৯৮৪), “পৰমেশী প্ৰেমা প্ৰসংগ” (১৯৮৪) আৰু “নোদীস্বামী, নবিৰোডু হীগে” (১৯৮৭)।

নাগে বাংগালুৰুত ৰংগ শংকৰ নামেৰে থিয়েটাৰ স্থান নিৰ্মাণ কৰিছিল। অভিনয় ক্ষেত্ৰলৈ আগবঢ়োৱা অৱদানৰ বাবে তেওঁ সংগীত নাটক একাডেমী বঁটা (২০০৮), পদ্মশ্ৰী (২০১০) আৰু শ্ৰেষ্ঠ সহযোগী অভিনেত্ৰীৰ ৫৭তম ৰাষ্ট্ৰীয় চলচ্চিত্ৰ বঁটা (২০১০) লাভ কৰে।

তথ্য সংগ্ৰহ

বাহ্যিক সংযোগ

Arundhati Nag: Life is beautiful – Interview Times of India

শ্ৰেণী:পদ্মশ্ৰী বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰতীয় মঞ্চ অভিনেত্ৰী
শ্ৰেণী:অভিনয় শিল্পী
জোহৰাবেন চাৱড়া

জোহৰাবেন আকবৰভাই চাৱড়া (১৯২৩–১৯৯৭) এগৰাকী গান্ধীবাদী সমাজ সংস্কাৰক আৰু বানাস্কান্তৰ পৰা তৃতীয় লোকসভাৰ সদস্য আছিল।

প্ৰাথমিক জীৱন

১৯২৩ চনৰ ২ ছেপ্টেম্বৰত গুজৰাটৰ প্ৰান্তিজ চহৰত জমিয়াতখান উম্মৰখান পাঠান আৰু তেওঁৰ পত্নীৰ ঘৰত জোহৰাবেনে জন্মগ্ৰহণ কৰে। তেওঁ ৱৰ্ধাৰ পৰা নাৰ্চিং প্ৰশিক্ষণ পাঠ্যক্ৰম কৰিছিল। তৃতীয় লোকসভাত তেওঁ আৰু মাইমুনা চুলতান আছিল একমাত্ৰ মুছলমান মহিলা।

ব্যক্তিগত জীৱন

১৯৪৬ চনত গুজৰাট বিদ্যাপীঠত সহযোগী গান্ধীবাদী আকবৰভাই ডালুমিয়ান চাৱদাৰ সৈতে জোহৰাবেনে বিবাহপাশত আবদ্ধ হয়। ১৯৯৭ চনত জোহৰাবেনৰ মৃত্যু হয় আৰু পিছৰ বছৰত আকবৰভাইৰ দেহাৱসান হয়।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:গান্ধীবাদী
শ্ৰেণী:সমাজকৰ্মী
শ্ৰেণী:সমাজ সংস্কাৰক
শ্ৰেণী:মৃত ব্যক্তি
শ্ৰেণী:গুজৰাটৰ ব্যক্তি
শ্ৰেণী:ভাৰতীয় নাৰী
২৯ জুন

ঘটনাৱলী

১৫৩৪ - ফৰাচী অনুসন্ধানকাৰী জাক কাটিয়াৰে কানাডাৰ প্ৰিঞ্চ এডৱাৰ্ড দ্বীপ আৱিষ্কাৰ কৰিছিল।
১৬১৩ - উইলিয়াম শ্বেইকছপীয়েৰৰ গ্ল'ব থিয়েটাৰ ভস্মীভূত হৈছিল।
২০১৯ - গুৱাহাটী খানাপাৰাৰ পশু চিকিৎসা মহাবিদ্যালয়ৰ খেলপথাৰত সদৌ অসম প্ৰাথমিক টেট্ উৰ্ত্তীণ শিক্ষক সমাজৰ ১৫০০০ অধিক শিক্ষকৰ দ্বাৰা অসমৰ অন্যতম বৃহৎ শিক্ষক প্ৰতিবাদ।

জন্ম

১৮৫৮ - পানামা খালৰ মাৰ্কিন অভিযন্তা জৰ্জ ৱাশ্বিংটন গোথেলচ্।
১৮৯৩ - প্ৰশান্ত চন্দ্ৰ মাহালান'বিছ, বিজ্ঞানী, পৰিসংখ্যাবিদ আৰু ইণ্ডিয়ান ষ্টেটিষ্টিকেল ইনষ্টিটিউটৰ প্ৰতিষ্ঠাপক। (জঃ ২৯/০৬/১৮৯৩)
১৯০৩ - এলেন দ্য'ৱাৰ বুমলিন, বৃটিছ ইলেক্ট্ৰনিক অভিযন্তা আৰু বিজ্ঞানী, তেখেতৰ নামত ১২৮ টা ইলেক্ট্ৰনিক যন্ত্ৰ আৰু অংশৰ পেটেন্ট আছে। (মৃঃ ০৬/০৬/১৯৪২)

মৃত্যু

১৮৭৩ - মাইকেল মধুসূদন দত্ত, উনৈশ শতিকাৰ বঙালি কবি। (জন্ম: ১৮২৪)
১৯১৯ - কাৰ্ল ব্ৰুগমেন, জাৰ্মান ভাষাবিজ্ঞানী। (জঃ ১৮৪৯)
১৯৬১ - চৰ্দাৰ বলদেৱ সিং, ভাৰতৰ প্ৰথম প্ৰতিৰক্ষা মন্ত্ৰী। (জন্মঃ ১৯০২)
২০০৮ - অমল দত্ত, অচিন মোমাইদেউ খ্যাত অসমীয়া শিশু সাহিত্যিক।
২০১৩ - মাৰ্গেৰিটা হেক, ইটালীৰ জ্যোতিৰ্বিজ্ঞানী আৰু জনপ্ৰিয় বিজ্ঞান লেখিকা।

দিৱস

ৰাষ্ট্ৰীয় পৰিসংখ্যা দিৱস
অভিযন্তা দিৱস (ইকুয়েডৰ)

তথ্য সংগ্ৰহ

বাহ্যিক সংযোগ

বিবিচি: এই দিনত
দ

দ অসমীয়া ব্যঞ্জনবৰ্ণ মালাৰ ১৮ নং আখৰ। ব্যঞ্জনবৰ্ণৰ উচ্চাৰণত হাওঁফাওঁৰ পৰা ওলাই অহা বায়ু মুখৰ ভিতৰত ক’ৰবাত অকণমান হ’লেও বাধাপ্ৰাপ্ত হয়; স্বৰতন্ত্ৰী সঞ্চালিত হ’বও পাৰে বা নহ’বও পাৰে। 'দ'ও এটি ব্যঞ্জন বৰ্ণ, সেয়ে 'দ' উচ্চাৰণ কৰোঁতেও বায়ু মুখৰ ভিতৰত বাধাপ্ৰাপ্ত হয়।

স্বৰবৰ্ণৰ লগত যোগ হ'লে

স্বৰবৰ্ণ 'দ'ৰ লগত যোগ হ'লে
অদ
আ দা
ইদি
ঈদী
উদু
ঊদূ
ঋদৃ
এদে
ঐদৈ
ওদো
ঔদৌ

যুক্তবৰ্ণ (দ যোগ)

দ্ + গ = দ্গ = উদ্গিৰণ
দ্ + ঘ = দ্ঘ = উদ্ঘাটন
দ্ + দ = দ্দ =উদ্দাম
দ্ + ধ = দ্ধ = যুদ্ধ
দ্ + ব = দ্ব = দ্বাৰা
দ্ + ভ = দ্ভ = উদ্ভৱ
দ্ + ম = দ্ম = ছদ্ম
দ্ + য = দ্য = পদ্য
দ্ + ৰ = দ্ৰ = ভদ্ৰ
দ্ + ৰ + উ = দ্ৰু = দ্ৰুত

'দ'ৰে আৰম্ভ শব্দৰ উদাহৰণ

দাঁত
দিল্লী
দীপক
দীপাংকৰ
দা
দৈ
দুৱাৰ
দল
দ্ৰব্য
দক্ষিণ
দিন
দ'ল
দৌৰ
দুগদুগী
দ্ৰষ্টব্য
দৈনিক
দলিল
দলং

তথ্যসংগ্ৰহ

শ্ৰেণী:অসমীয়া ব্যঞ্জনবৰ্ণ
ন'বেল বঁটা (১৯৮৯)

১৯৮৯ বৰ্ষৰ ন'বেল বঁটা বিজয়ীৰ তালিকা:

১
পদাৰ্থ বিজ্ঞান
|
নৰ্মান এফ. ৰাম্‌ছে Norman F. Ramsey

পৃথকীকৃত কম্পন ক্ষেত্ৰ প্ৰণালীৰ আৱিষ্কাৰ আৰু হাইড্ৰ'জেন মেজাৰ আৰু অন্যান্য পাৰমাণু ঘড়ীত ইয়াৰ ব্যৱহাৰৰ বাবে ("for the invention of the separated oscillatory fields method and its use in the hydrogen maser and other atomic clocks")

২
ৰসায়ন বিজ্ঞান
|
ছিড্‌নী অল্টমেন Sidney Altman

RNA-ৰ অনুঘটণ ধৰ্মৰ আৱিষ্কাৰৰ বাবে ("for their discovery of catalytic properties of RNA")
|
থমাছ আৰ. চেক Thomas R. Cech

৩
ফিজিঅ'লজী বা মেডিচিন
|
জে. মাইকেল বিশ্বপ J. Michael Bishop

কেন্সাৰ সৃষ্টিকাৰী ৰেট্ৰ'ভাইৰেল জিনৰ কোষীয় মূল আৱিষ্কাৰৰ বাবে ("for their discovery of the cellular origin of retroviral oncogenes")
|
হেৰ'ল্ড ই. ভাৰ্মাছ Harold E. Varmus

৪
সাহিত্য
|
কেমিল' জোছ চেলা Camilo José Cela

সমৃদ্ধ আৰু তীক্ষ্ণ গদ্যৰ বাবে, যিয়ে নিয়ন্ত্ৰিত মমতাৰে মানৱৰ ভংগুৰতাক প্ৰত্যাহ্বান কৰা দৃশ্য অংকন কৰে ("for a rich and intensive prose, which with restrained compassion forms a challenging vision of man's vulnerability")

৫
ন'বেল শান্তি বঁটা
|
চতুৰ্দশ দালাই লামা (টেনজিং গিয়াত্‍ ছো) The 14th Dalai Lama (Tenzin Gyatso)

তিব্বতৰ স্বাধীনতাৰ বাবে চলাই অহা সংগ্ৰাম আৰু তাৰ বাবে শান্তিপূৰ্ণ পথ অৱলম্বন কৰাৰ বাবে ( "the struggle of the liberation of Tibet and the efforts for a peaceful resolution")

৬
অৰ্থনীতি বিজ্ঞান
|
ট্ৰাইগ্‌ভি হেভে্‌ল্ম' Trygve Haavelmo

অৰ্থমিতিৰ সম্ভৱানীয়তা তত্বৰ বুনিয়াদ নিশ্চিত কৰা আৰু তেখেতৰ যুগপৎ অৰ্থনৈতিক গাঁঠনিৰ বিশ্লেষণৰ বাবে ("for his clarification of the probability theory foundations of econometrics and his analyses of simultaneous economic structures")

তথ্য সংগ্ৰহ

* "List of All Nobel Laureates 1989". Nobelprize.org. আহৰণ কৰা তাৰিখ: ১৬ অক্টোবৰ ২০১৩

বাহ্যিক সংযোগ

*ন’বেল ফাউণ্ডেশ্যনৰ প্ৰাতিষ্ঠানিক ৱেবছাইট শ্ৰেণী:বৰ্ষ অনুসৰি ন'বেল বঁটা বিজয়ীৰ তালিকা
প্ৰত্যাৱৰ্তন

প্ৰত্যাৱৰ্তন ১৯৯৩ চনত মুক্তি পোৱা এখন অসমীয়া চলচ্চিত্ৰ। পৰিচালক ৰঞ্জিত দাস। এছ বি পিকচাৰ্ছৰ বেনাৰত ছবিখন প্ৰযোজনা কৰিছে কবিন সাউদে। সংগীত শ্বেৰ চৌধুৰীৰ। মুখ্য ভূমিকাত আছে তপন দাস, অৰুণ নাথ আৰু মৃদুলা বৰুৱা।

কাহিনীৰ সাৰাংশ

ৰংনগৰ এখন উদ্যোগ নগৰী। তাৰে উদ্যোগ এটাত প্ৰজ্ঞানে সহকাৰী অভিযন্তা হিচাপে চাকৰিত যোগদান কৰে। তাতে তেওঁ লগ পালে ষ্টিল প্লাণ্ট এটাৰ অভিযন্তা বিমল ভৰালীক। প্ৰজ্ঞানে ৰংনগৰত বিমলৰ সৈতে একেটা ঘৰতে থাকিবলৈ ল’লে। দুয়োৰো বয়সৰ পাৰ্থক্য প্ৰায় দহবছৰ। উদ্যোগনগৰীৰ সকলো মানুহে বিমলক ভাল পায় যদিও তেওঁৰ এটাই বদ অভ্যাস, তেওঁ অত্যধিক সুৰাপান কৰে। তেওঁ খাৰাংখাচ আৰু বাহিৰত দেখাত কঠুৱা লোক। এটা দুখদায়ক অতীত পাৰ কৰি অহা বিমলৰ মাজত প্ৰজ্ঞানে বিচাৰি পায় এটা মৰমীয়াল স্পৰ্শকাতৰ মন।

ৰংনগৰতে প্ৰজ্ঞানৰ আৰু এগৰাকী ব্যক্তিৰ সৈতে আত্মীয়তা বাঢ়ে; তেওঁ হ’ল স্কুল শিক্ষয়ত্ৰী মুন বাইদেউ। মুন বাইদেউ প্ৰজ্ঞানৰে এজন সহপাঠীৰ বায়েক। বাইদেউ তাত জীয়েক মুনলীৰ সৈতে বাস কৰে। স্বামী চাকৰি সূত্ৰে দূৰৈত থাকে।

প্ৰজ্ঞান সৰুৰে পৰা সামাজিক কামকাজত জড়িত। ৰংনগৰলৈ আহিও তেওঁ চাকৰিটো লৈয়ে ব্যস্ত হৈ নাথাকিল। তেওঁ প্ৰথমে তাৰ সাহিত্য পৰিষদ আৰু পিছলৈ শ্ৰমিক সংগঠনৰ সৈতে তেওঁ জড়িত হৈ পৰিল। এনেকৈ তেওঁৰ সম্পৰ্ক হ’ল শ্ৰমিক নেতা বিনয় বসুমতাৰীৰ সৈতে। প্ৰজ্ঞানৰ এই সম্পৰ্কক উদ্যোগিক পামৰ বিষয়াসকলে সহজভাবে নললে। পিছলৈ তেওঁ শ্ৰমিকসকলৰো সন্দেহৰ পাত্ৰ হ’ল। তাতে যোগ হ’ল মুন বাইদেউৰ অনাকাংক্ষিত কঠোৰ ব্যৱহাৰ। তেওঁ সম্পূৰ্ণৰূপে ভাগি পৰে আৰু এদিন চাকৰি ইস্তফা দি ৰংনগৰৰ পৰা মেলানি মাগে।

অভিনয় শিল্পী

তপন দাস (প্ৰজ্ঞান)
অৰুণ নাথ (বিমল)
মৃদুলা বৰুৱা (মুন বাইদেউ)
ঈশান বৰুৱা
পৃথিৰাজ ৰাভা (বিনয় বসুমতাৰী)
অবিনাশ শৰ্মা
স্নিগ্ধা সাউদ (শিশুশিল্পী)
বিষ্ণু খাৰঘৰীয়া
ধীৰু ভূঞা
জীমণি চৌধুৰী
ভূপালী চৌধুৰী
হেমেন চৌধুৰী
বাদল দাস
জয়ন্ত ভাগৱতী
নয়ন প্ৰসাদ

কলা-কুশলী

(তথ্যছকত নথকা)
শব্দগ্ৰহণ- দীপক ৰয়
কলা নিৰ্দেশনা- ফটিক বৰুৱা

তথ্যউৎস

শ্ৰেণী:অসমীয়া চলচ্চিত্ৰ
শ্ৰেণী:১৯৯০ দশকৰ অসমীয়া চলচ্চিত্ৰ
ৰবীন্দ্ৰনাথ ঠাকুৰ

ৰবীন্দ্ৰনাথ ঠাকুৰ (, ৭ মে', ১৮৬১ – ৭ আগষ্ট, ১৯৪১) বঙালী সাহিত্যৰ দিকদৰ্শক কবি, ঔপন্যাসিক, গল্পকাৰ, গীতিকাৰ, সুৰকাৰ, নাট্যকাৰ আৰু দাৰ্শনিক। ঊনবিংশ শতিকাৰ শেষ ভাগৰ পৰা বিংশ শতিকাৰ মাজভাগলৈকে ৰবীন্দ্ৰনাথে বঙালী সাহিত্যত এক যুগান্তকাৰী পৰিবৰ্তনৰ সূচনা কৰে। তেখেতৰ গীতাঞ্জলি কাব্যগ্ৰন্থৰ বাবে ১৯১৩ চনত তেওঁ এছিয়া মহাদেশৰ প্ৰথম ব্যক্তি হিচাপে ন'বেল বঁটা লাভ কৰে।

উদ্ধৃতিসমূহ

কেৱল সমুদ্ৰ পাৰত থিয় হৈ অথবা ইয়াৰ জলপৃষ্ঠলৈ চাই চাই সমুদ্ৰ অতিক্ৰম কৰিব নোৱাৰি।
উদ্দেশ্য যদি মহৎ হয়, কৰ্তব্যত হেলা নাথাকে, তেন্তে ব্যৰ্থতা কেতিয়াও আহিব নোৱাৰে৷
বেদনাৰ পৰা যি আনন্দৰ উত্‍পত্তি হয়, সেই আনন্দৰ তুলনা নহয়।
প্ৰেমৰ আনন্দ ক্ষণস্থায়ী, কিন্তু প্ৰেমৰ বেদনা চিৰস্থায়ী।
পৰক আপোন কৰিবলৈ প্ৰতিভাৰ প্ৰয়োজন৷
গীত, সাহিত্য, দেশপ্ৰেমী সমন্বিতে অপূৰ্ব সুন্দৰ আসাম দেশ।
মূল উৎসৰ নদীৰ ধাৰা বন্ধ হৈ গ’লে যেনেকৈ সি বন্ধ জলাশয়ত পৰিণত হয়, তেনেকৈ জ্ঞানৰ তপস্যাত বা কলাৰ সাধনাত অতীতৰ সৈতে বৰ্তমানৰ সম্পৰ্ক যদি অৱৰুদ্ধ হৈ পৰে, তেন্তে সেই সমস্ত ক্ষীণ হৈ একালত বিলুপ্ত হয়৷
গোৰ মাৰিলে ধূলি উৰে, শস্য নগজে৷
একমাত্ৰ মাতৃভাষাৰ সূঁতিয়েদি আগবাঢ়ি গৈহে বিশ্বৰ মানৱ সংস্কৃতিৰ সাগৰত উপনীত হ’ব পাৰি।
মোৰ মনত এনেকুৱা ভাব হয়—পৃথিৱীৰ পৰা আমি যিবোৰ পৃথিৱীৰ ধন পাইছোঁ সেইবোৰ ধন আমি কোনোবা স্বৰ্গৰ পৰা পালোহেঁতেননে?
প্ৰেম কেৱল অনুভূতি নহয়, ইয়েই একমাত্ৰ বাস্তৱ। প্ৰেম সৃষ্টিৰ কেন্দ্ৰবিন্দুত থকা চুড়ান্ত সত্য।
প্ৰতি মানুহৰ ভিতৰত এটুকুৰা গোপন স্থান থাকে, য’ত আনৰ প্ৰৱেশ নিষিদ্ধ৷
ফুল আৰু পখিলাক বাহ্যিক ৰূপেৰে জুখিবা, মানুহক নুজুখিবা।
সাহিত্য শব্দটোৰ মাজত এটি মিলনৰ ভাৱ দেখা যায়। সি যে কেৱল ভাৱে-ভাৱে ভাষাই-ভাষাই মিল, তেনে নহয়; মানুহৰ লগত মানুহৰ, অতীতৰ লগত বৰ্তমানৰ, দূৰৰ লগত ওচৰৰ মিলন।
“মই শুই থাকোঁতে সপোন দেখিলোঁ—জীৱন আনন্দ। জাগি উঠি দেখিলোঁ—জীৱন সেৱা। সেৱা কৰি বুজিলোঁ—সেৱাই আনন্দ।”
“যদি তুমি কন্দাৰ কাৰণে সূৰ্য্যটো নেদেখা, তেন্তে তুমি তৰা বোৰো হেৰুৱাবা।”
“আনন্দ সহজ নহয়; ই আমাৰ ভিতৰত আৰু আমাৰ কৰ্মৰ মাজতেই পোৱা যায়।”
“প্ৰেম কেৱল অধিকাৰ নহয়, ই মুক্তিৰো নাম।”

উত্‍স

বাহ্যিক সংযোগ

Free Download of Selected Books of Rabindranath Tagore
Brief biography at Kirjasto (Pegasos)
Rabindranath Tagore at Project Gutenberg
Online texts of some of Rabindranath Tagore's works
Brief biography, and some of Tagore's English works at Calcuttaweb.com]
"Tagore and His India" - Amartya Sen - article on Tagore by Amartya Sen featured on Nobel Foundation website
Biography of Tagore at the official website of the Nobel Foundation
Nobel Prize in Literature Presentation Speech from the official website of Nobel Foundation
Poems of Tagore
Profile by BBC
Visva-Bharati
Rabindranath Section in Parabaas
Famous quotes from Rabindranath Tagore
Great Quotes By Rabindranath Tagore in Bengali

Category:ভাৰতৰ ব্যক্তি
Category:লেখক
Category:সাহিত্যৰ ন'বেল বঁটা বিজয়ী
Category:মৃত ব্যক্তি
আতন বুঢ়াগোহাঁ‌ই

আতন বুঢ়াগোহাঁই (-১৬৭৯) তেওঁ নাজিৰাৰ বাঁহগড়াৰ মানুহ। দেউতাক আছিল আহোম ৰজাৰ ঘৰুৱা সৈন্যৰ দায়িত্বত থকা বিষয়া। তেওঁ নিজে খনিকৰ বৰুৱা ৰূপে জীৱন আৰম্ভ কৰিছিল। ১৬৬২ চনত লেচাম বুঢ়াগোহাঁইৰ মৃত্যুত জয়ধ্বজ সিংহৰপৰা আৰম্ভ কৰি চুদৈফা পৰ্বতীয়া ৰজালৈকে মুঠ আঠজনা স্বৰ্গদেউৰ তলত তেওঁ কৰ্ম কৰিছিল। চক্ৰধ্বজ সিংহৰ দিনত ৰাজমন্ত্ৰী পদবীও পাইছিল। বুঢ়াগোহাঁই এগৰাকী দক্ষ প্ৰশাসক আৰু নিষ্ঠাৱান দেশপ্ৰেমিক আছিল। জয়ধ্বজ সিংহৰ দিনত মীৰজুমলাই অসম আক্ৰমণ কৰাত বুদ্ধিৰে মোগলক অসমৰ পৰা আঁতৰাই পঠিয়াইছিল। লাচিত বৰফুকনে মোগলক খেদাইছিল তেওঁৰ মন্ত্ৰিত্বকালতে। তেওঁ গুৱাহাটীত থকাৰ সুবিধা লৈ উজনিত ডেবেৰা বৰবৰুৱাই অতপালি কৰিবলৈ ধৰাত তেওঁৰ অনুমতিক্ৰমে ডেবেৰা আৰু তেওঁৰ পুতলা ৰজা গোবৰক হত্যা কৰা হয়। ৰাজপাট শূন্য হোৱাত বিষয়াসকলে তেওঁকে ৰজা পাতিব খোজাত ইয়াতে অমান্তি হৈ চুডৈফাক সিংহাসনত বহুৱায়। এইজনা ৰজাৰ দিনত লালুকসোলা বৰফুকন ক্ষমতাশালী হৈ উঠে। লালুকসোলাই চুদৈফাক বধ কৰি ল’ৰা ৰজাক ৰাজপাটত তোলে আৰু আতনক কলিয়াবৰত বন্দী কৰি হত্যা কৰে।

তথ্যসূত্ৰ

শ্ৰেণী:টাই-আহোম ব্যক্তি
শ্ৰেণী:অসমৰ ব্যক্তি
শ্ৰেণী:মৃত ব্যক্তি
ঘৰ

সাধাৰণতে ঘৰ ) হ'ল এটি অট্টালিকা য'ত মানুহে বাস কৰে। ঘৰত প্ৰায়েই এটি পৰিয়ালে বাস কৰে, কিন্তু কেৱল এজন ব্যক্তি, সামাজিক গোট আদিয়েও বাস কৰিব পাৰে। ঘৰ সাধাৰণতে দুবিধ। কেচা আৰু

পকী | কেচা ঘৰ বাহ বেত আৰু খেৰেৰে নিৰ্মিত আনহাতে পকী ঘৰ ইটা বালি আৰু চিমেণ্টেৰে নির্মিত

প্ৰকাৰ

ঘৰ কেইবা প্ৰকাৰৰো থাকিব পাৰে, যেনে,
প্ৰকাৰ বিৱৰণ
ইগ্ল' ইগ্ল' হ'ল বৰফেৰে নিৰ্মিত এটি ঘৰ য'ত এস্কিম' সকলে বাস কৰে।
বঙলা বঙলা হ'ল এটি ইটা, শিল আদিৰে সজা ডাঙৰ ঘৰ
ফ্লেট
পঁজা পঁজা হ'ল এটি সৰু, মানুহ থকা ঘৰ
কনাক অত্তমান ৰাজৰ সময়ত টুৰ্কীৰ এক অতিকৈ প্ৰচলিত ঘৰ
মেনৰ হাউচ মজলীয়া যুগৰ ৰাজন্যৰ ঘৰ
ট্ৰী হাউচ গছৰ ওপৰত নিৰ্মিত ঘৰ
এপাৰ্ট্মেণ্ট এটি অট্টালিকাত একে ধৰণৰ কোঠাৰ মাজত এটি কোঠা বা কোঠাৰ গোট
হাউচ্ ব'ট পানীত ওপঙা, সমতল তলিৰ এখন নাও যাক বাসৰ বাবে ব্যৱহাৰ কৰা হয়।
তম্বু ডাঠ কাপোৰেৰে সজা এটি অস্থায়ী ঘৰ
চাংঘৰ ওখকৈ চাং পাতি সজা ঘৰ।

তথ্য সংগ্ৰহ

শ্ৰেণী:ঘৰ
চুটীয়া শালিকা

চুটীয়া শালিকা ( , বৈজ্ঞানিক নাম Acridotheres fuscus) শালিকা জাতীয় চৰাইৰ প্ৰজাতি সমূহৰ ভিতৰত অন্যতম প্ৰজাতি৷

বিতৰণ

চুটীয়া শালিকা এছিয়াৰ বাংলাদেশ, পাকিস্তান, ভাৰত আৰু ইণ্ডোনেছিয়া আদি দেশৰ থলুৱা চৰাইৰ প্ৰজাতি৷

বাসস্থান

এই প্ৰজাতিটোৱে সাধাৰণতে বনাঞ্চল আৰু খেতি-পথাৰ আদিত বাস কৰে৷ ইয়াক সাধাৰণতে পানী বা ধাননি পথাৰৰ আশে পাশে চৰি ফুৰা দেখা যায়৷

বিৱৰণ

চুটীয়া শালিকাৰ দেহৰ দৈৰ্ঘ্য ২৩ ছে: মি হয়৷ ইয়াৰ পাখিৰ বৰণ মুগা (Grey) আৰু মূৰ তথা ডেউকা অংশত ই ডাঠ ৰঙৰ হয়৷ ইয়াৰ ডেউকাত থকা বগা দাগটো উৰাৰ সময়ত স্পষ্টকৈ দৃশ্যমান হৈ পৰে৷ চুটীয়া শালিকাৰ নেজৰ আগটোও বগা হয়৷ ইয়াৰ ঠোঁট আৰু ঠেং দুখন উজ্জল হালধীয়া হয়৷ অন্য শালিকাৰ প্ৰজাতিৰ দৰে ইয়াৰ চকুৰ চাৰিওকাষে নোমবিহীন অংশ নাথাকে৷ মতা-মাইকী উভয়ে দেখাত প্ৰায় একে হয়৷ ভাৰতৰ দক্ষিণ অঞ্চলৰ চুটীয়া শালিকাৰ চকুৰ মণি নীলা হয়৷

আচৰণ

ই গাত খান্দি বাস সজে৷ এবাৰত ৩-৬ টাকৈ কণী পাৰে৷

চুটীয়া শালিকাই ফল-মূল, গুটি আৰু পোক-পৰুৱা আদি খাই জীয়াই থাকে৷

আলোকচিত্ৰৰ ভঁৰাল

তথ্য সংগ্ৰহ

Birds of India by Grimmett, Inskipp and Inskipp, ISBN 0-691-04910-6

শ্ৰেণী:শালিকা
শ্ৰেণী:অসমৰ চৰাই
পঞ্জাৱ নেচনেল বেংক

পঞ্জাৱ নেচনেল বেংক বা চমুকৈ পিএনবি হৈছে ভাৰতৰ নতুন দিল্লীত মুখ্য কাৰ্যালয় থকা ভাৰতীয় বহুজাতিক বেংকিং আৰু বিত্তীয় সেৱা কোম্পানী। ভাৰতৰ অন্যতম বৃহৎ ৰাজহুৱা খণ্ডৰ বেংক, সমগ্ৰ দেশতে ১১ হাজাৰৰো অধিক শাখা আৰু ১৩ হাজাৰৰো অধিক এটিএম আছে।

ইতিহাস

১৮৯৪ চনত বৰ্তমানৰ পাকিস্তানৰ লাহোৰত পঞ্জাৱ নেচনেল বেংক প্ৰতিষ্ঠা কৰা হৈছিল। লালা লাজপত ৰায়ৰ নেতৃত্বত ভাৰতীয় জাতীয়তাবাদীৰ এটা দলে ভাৰতৰ অৰ্থনৈতিক বিকাশৰ প্ৰসাৰৰ লগতে ভাৰতীয় স্বাধীনতা আন্দোলনক সমৰ্থন কৰাৰ লক্ষ্যৰে এই বেংকটো প্ৰতিষ্ঠা কৰিছিল।

প্ৰতিষ্ঠাৰ পিছৰ বছৰবোৰত এই বেংকটো দ্ৰুতগতিত বৃদ্ধি পাইছিল আৰু ১৯৪৭ চনত ভাৰত স্বাধীন হোৱাৰ সময়লৈকে ই দেশৰ অন্যতম বৃহৎ বেংকত পৰিণত হৈছিল। স্বাধীনতাৰ পিছৰ বছৰবোৰত পিএনবিয়ে ভাৰত আৰু বিদেশত নিজৰ কাম-কাজ সম্প্ৰসাৰণ কৰি আহিছে।

বেংকৰ চামিলকৰণ

ইউনাইটেড বেংক অৱ ইণ্ডিয়া আৰু অৰিয়েণ্টেল বেংক অৱ কমাৰ্চ ২০২০ চনত পঞ্জাব নেচনেল বেংক (পিএনবি)ৰ সৈতে একত্ৰিত হৈছিল।

একত্ৰীকৰণৰ পিছত পিএনবি ভাৰতৰ দ্বিতীয় বৃহত্তম ৰাজহুৱা খণ্ডৰ বেংক হিচাপে পৰিগণিত হয়, যাৰ মুঠ ব্যৱসায় ১৮ লাখ কোটি টকাৰো অধিক। এই একত্ৰীকৰণে বেংকটোৰ ভৌগোলিক প্ৰসাৰ আৰু গ্ৰাহকৰ ভিত্তিও বৃদ্ধি কৰাত সহায় কৰিছিল।

তথ্য সংগ্ৰহ

শ্ৰেণী:ভাৰতৰ বিত্তীয় প্ৰতিষ্ঠান
চিন্ময় কৃষ্ণ দাস

চিন্ময় কৃষ্ণ দাস বাংলাদেশী হিন্দু সন্ন্যাসী আৰু বাংলাদেশ সনাতন জাগৰণ মঞ্চৰ মুখপাত্ৰ। ২০২৪ চনৰ ২৫ নৱেম্বৰত তেওঁক দেশদ্ৰোহৰ অভিযোগত গ্ৰেপ্তাৰ কৰা হয়, যাৰ ফলত তেওঁৰ অনুগামীসকলে হিংসাত্মক প্ৰতিবাদ সাব্যস্ত কৰে। সমান্তৰালভাৱে ভাৰতৰপৰাও কূটনৈতিক প্ৰতিক্ৰিয়া প্ৰকাশ কৰা হয়।তেওঁ ইস্কন বাংলাদেশৰ প্ৰাক্তন সদস্য আছিল। শিশু যৌন নিৰ্যাতন আৰু অন্যান্য অনুশাসনমূলক সমস্যাৰ অভিযোগত তেওঁক সংগঠনটোৰপৰা বহিষ্কাৰ কৰা হৈছিল।

চমু জীৱনপঞ্জী

চিন্ময় কৃষ্ণ দাস এজন হিন্দু সন্ন্যাসী। তেওঁ চট্টগ্ৰাম জিলাৰ হাথাজাৰীত থকা বৈষ্ণৱ ধৰ্মীয় কেন্দ্ৰ পুণ্ডাৰিক ধামৰ মুৰব্বী।

দাসে নিয়মিতভাৱে বাংলাদেশৰ ধৰ্মীয় সংখ্যালঘুসকলৰ অধিকাৰৰ পোষকতা কৰিছিল, আৰু ২০২৪ চনৰ ৫ আগষ্টত শ্বেখ হাছিনা প্ৰশাসনৰ পতনৰ পিছত ক্ৰমান্বয়ে মনোযোগ আকৰ্ষণ কৰিছিল।

২৫ অক্টোবৰত সনাতন জাগৰণ মঞ্চই চট্টগ্ৰামৰ লাল দিঘীত এক বৃহৎ সমাৱেশ অনুষ্ঠিত কৰি আঠটা দাবী উত্থাপন কৰে। ইয়াৰ ভিতৰত সংখ্যালঘু নিৰ্যাতনৰ ক্ষিপ্ৰ বিচাৰৰ বাবে বিশেষ ন্যায়াধিকৰণ স্থাপন কৰা, সংখ্যালঘু সুৰক্ষা আইন প্ৰণয়ন কৰা, সংখ্যালঘু পৰিক্ৰমা মন্ত্ৰ্যালয় গঠন কৰা, মন্দিৰৰ সম্পত্তি উদ্ধাৰৰ বাবে আইন আদিৰ সৃষ্টি কৰা আদি।

এই সময়ৰ আশে-পাশে সনাতন জাগৰণ মঞ্চই বাংলাদেশ সোমমিলিটো শংখলোগু জোটৰ সৈতে মিত্ৰতা কৰি, বাংলাদেশ সোমমিলিটো সনাতন জাগৰণ জোট গঠন কৰে। দাসে সংযুক্ত সংগঠনটোৰ মুখপাত্ৰ হিচাপেও কাৰ্যনিৰ্বাহ কৰিছিল।

তথ্যসূত্ৰ

শ্ৰেণী:বাংলাদেশৰ ব্যক্তি
শ্ৰেণী:জীৱিত ব্যক্তি